Ban Ki-moon
Ban Ki-moon er sydkoreansk politiker og diplomat. Ban Ki-moon har haft en lang karriere ved diplomatiet. Ban Ki-moon har blandt andet været tilknyttet Sydkoreas ambassade i Washington og fungeret som landets ambassadør i Østrig.
Han var udenrigsminister 2004-2006, og fra 2007 til 2017 var han generalsekretær for FN.
FN skabte i tiden under Ban Ki-Moon en række resultater herunder enigheden om Verdensmålene i 2015, den internationale klimaaftale fra Paris i 2015, en styrkelse af arbejdet for ligestilling med blandt andet oprettelsen af UN Women i 2010 og reformer af FN's fredsbevarende arbejde.
Han har siden 1971 været gift med Yoo Soon-taek, som han ofte havde ved sin side på rejser som FN-generalsekretær. Sammen har de tre børn.